Eftirlit með aðbúnaði gæsluvarðhaldsfanga á Hólmsheiði Í gær hófst eftirlitsheimsókn umboðsmanns og starfsfólks hans í fangelsið á Hólmsheiði í Reykjavík . Að þessu sinni eru skoðaðar aðstæður fólks þar sem sætir gæsluvarðhaldi , bæði í einangrun og lausagæslu . Á Hólmsheiði er pláss fyrir 56 fanga og var fangelsið opnað í áföngum þar til það var komið í fulla notkun til í fyrra . Þar er bæði gæsluvarðhalds - og móttökufangelsi með deild fyrir kvenfanga og aðstöðu fyrir afplánun styttri og lengri dóma og vararefsinga . Hægt er að skipta deildum upp eftir þörfum . Heimsókn umboðsmanns lýkur á morgun . Þetta er liður í OPCAT-eftirliti umboðsmanns með aðstæðum fólks sem hefur verið svipt frelsi sínu og fimmta heimsókn hans í tengslum við það . Auk þess að kynna sér aðbúnað og starfshætti á viðkomandi stað er lögð áhersla á trúnaðarsamtöl við þá sem þar dvelja hverju sinni og starfsfólk . Verklag er lýtur að hugsanlegum þvingunum og öryggisráðstöfunum skoðað og sérstaklega er kannað hvernig skráningu á ýmsum atriðum er háttað . Gerð er skýrsla eftir hverja heimsókn þar sem greint er frá niðurstöðum og eftir atvikum bent á leiðir til úrbóta í starfseminni . Heimsóknarskýrslur verða birtar á vefsíðu umboðsmanns .